Suja, Miroslav, poslanec NR SR (2021-01-12):
Ďakujem za slovo, pán predsedajúci. Pán kolega, na začiatku dali sme teraz návrh zákona na zníženie miezd, tak dúfam, že ho podporíte a nebudete musieť potom vykrikovať, že tých 60-tisíc, tak som zvedavý, ako sa zachováte pri tom hlasovaní. A poďme k veci. Mal som prichystané vystúpenie na dneska, ale z toho, čo som tu počul, tak som si urobil taký výcuc zo všetkého a skúsme si to spolu prejsť. COVID sa šíri aj napriek núdzovému stavu, povedzme si, že od 29., keď sa to trošku sprísnilo, do dneska asi 15 dní, tie čísla aj tak narastajú. Čiže núdzový stav nič nerieši. Tak neviem, aké nájdeme východisko z tejto situácii, ale myslím si, že núdzový stav to nie je. A vidíme aj vo svete, že kde bol aj tvrdý lockdown, tak aj tak to nepomohlo a vrátilo sa to ešte do hroších čísiel, takže budeme musieť naozaj hľadať iné riešenia. No hľadajme riešenia, počúvajme odborníkov. Nie že do rána sa vyspím a potom poviem, že odborníci vyfučali a spravíme toto, ako hovorí váš Igor. Skúsme tých odborníkov počúvať. Možno ten núdzový stav bol dobre, ako bol na začiatku, že bol len pre to zdravotníctvo a nemocnice a ostatné bolo trošku povolené, ale budeme vidieť, čo nám povedia odborníci, ako sa situácia vyvinie. Hovoríte, že vo svete zomrelo za ten rok 2 mil. ľudí, no my sme tu na Slovensku postavili 25-tisíc bytov za ten jeden rok, že, či vlastne nie, kolegovia? Jaj, nie. Čakáme, že zomrú, aby sme ich nemuseli stavať, hej, zatiaľ len to lešenie Borisove. Keď už tak hovoríme. Hovoríte, že ako sa máme pozrieť lekárom do očí. Veľa vás to, z vás hovorí. Ale lekári sa ako majú pozrieť do očí Mikasovi alebo Mikas ako sa má pozrieť do očí lekárom za tie jeho výnimky, čo žiadajú členovia vlády? To vám, pani zdravotná sestra Kavecká, vám to nevadí, že Mikas dáva výnimky od buka do buka hocikomu? Tam sa nepozeráme lekárom do očí? Viete, my tu hovoríme o 17. novembri, no áno, 17. november bol zbitý poslanec, to je jasné, ale už vôbec nehovoríme o lyžiarskych strediskách, kde bolo možno cez 
100-tisíc ľudí. Ako sa, kolegovia, pozeráte lekárom do očí, keď ste nedokázali zavrieť tie lyžiarske strediská, keď už tak hovoríte? Hm? Ako, pán Krajčír, sa vy dokážete pozrieť do očí aj s pani Kaveckou, sestrou, keď vám nevadilo otvorené lyžiarske strediská a tie kopy ľudí? Ja vám poviem jedno lyžiarske stredisko, som bol, boli nakazení všetci zamestnanci, všetci. Ale aj tak na Silvestra nahali 136 ľudí, lebo to mali povolené. Tam sa nepozeráme lekárom do očí? Keď som tam prišiel, tak nikto odo mňa nežiadal žiaden test, žiaden. Len zarobiť a pustiť ma na vlek a hotovo. Nikto nežiadal žiaden test. Tak keď sme urobili takúto výnimku, tak sme to mali prísne kontrolovať a nie to nahať na nich. Vtedy sme sa lekárom do očí nepozerali? Lebo 17. novembra, ako som povedal, bolo 22-tisíc ľudí na námestí, ale v tých lyžiarskych strediskách to bolo cez 100-tisíc, a to sú skromné odhady, lebo vôbec nevieme o tých ľuďoch, čo sa tam prišli len tak posánkovať, pohrať alebo nejaké, skialpinistov. A ako vidíte, oni nedodržiavali všetci rozostupy, boli tam pokope, to sa nedá dodržať. Keď to raz povolíme, dodržať sa to nedá. Takže porušujeme veci, kde nám sa to vyhovuje alebo kde niekto z nás zarobí, alebo mohol by, mohlo by mu to vadiť a nebolo by to priechodné vo vládnej koalícii. Pani Mierna, dávali ste nám za príklad Rakúsko, pekne, áno, v Rakúsku všetko držia spolu tí politici, nie ako tu sa háda Sulík s Matovičom, ale tam, aj keď je nejaká ministerkou raz plagiátorstva, tak odstúpi. Nepodmieni to tu ako váš premiér, že najprv musí odstúpiť tuto kolega minister, hej. Viete, to je, to je také, no zlý príklad. (Reakcia z pléna.) No, aha, núdzový stav, no dobre. Takže máme tu dvojaký meter. Keď chceme si brať príklad z toho Rakúska, tak to dodržujme aj my. Viete, pán Šeliga hovoril dneska v relácii, neviem, či je tu, že on by sa nerád vracal naspäť, hej, keď mu pred mesiacom niečo vytýkali, čo bola chyba. No ja viem, že sa nerád by vracal naspäť, lebo keby, tak by mal byť v kolúznej väzbe Kiska a to by nechceli, tak tiež keď mu to vyhovuje, vyhovuje, keď nie, nie. Premiér tu hovorí, že tu máme najväčšieho masového vraha v dejinách Slovenska, budúceho, 4 300 ľudí ide zabiť Sulík, 4 300, ale on ho neodvolá. Viete čo? On obetuje 4 300 ľudí podľa jeho logiky len kvôli tom, aby mu nepadla vláda. Ale to je taká zvrátená logika, lebo vláda by mu aj tak nepadla, lebo vás je nejakých 95 mínus 13 je asi 82. Tak potom neviem, aké divadlo to hrajú na koho. Buď mu je ukradnutých tých 4 300 ľudí, len aby si udržal vládu, alebo to je len divadlo na ľudí. Takže takýto je náš premiér. Antigénové testy. Ja som zvedavý, ako sa bude tváriť generálny prokurátor, keď zistí, že mal Sulík pravdu a tie antigénové testy obstarával Matovič s ministrom zdravotníctva. A boli za tým oni a nie SaS-ka. Tak som zvedavý, čo bude generálny prokurátor robiť, keď sa potvrdia Sulíkove slová. To bude zas zábava. Som zvedavý, kto bude na vine. Či potom odvoláme Matoviča. Vy ste mali v programovom vyhlásení vlády hmotnú zodpovednosť politikov. A pred voľbami ste to všetci hovorili. A už sme tu rok a ešte si dali návrh, aby bola. Ale keby sme ten zákon prijali, síce Matovič nemá nič, neviem, či by to platila jeho žena, ale možno Sulík alebo nejakí iní do smrti by platili za to, čo ste tu napáchali. Kde je hmotná zodpovednosť politikov? To boli reči pred voľbami a skutek utek. Takže, páni, vy radi hovoríte, poďme držať spolu, tak začnite príkladom od seba, prestaňte sa hádať, prestaňte si nadávať, predseda vlády, podpredseda vlády, strany navzájom, vymýšľať si výhovorky, choďte príkladom a potom poučujte opozíciu, že máme držať s vami. My máme teraz s kým držať? So Sulíkom, s Matovičom alebo s Borisom? Ideme lyžiarske strediská, no nech ich otvorí. S kým, s kým? Vy ste každý rozhádaní medzi sebou, kedy vám ako vyhovuje. Tak skúste sa vy dať dokopy a potom vyzývajte opozíciu, aby sme držali s vami, tak ako v Rakúsku politici. Ale začnite ísť s príkladom. Ďakujem.